కూసుకుంట్ల ప్రభాకర్ రెడ్డి

కూసుకుట్ల ప్రభాకర్ రెడ్డి (జననం 1965) తెలంగాణకు చెందిన రాజకీయ నాయకుడు. 2014-2018 మధ్యకాలంలో తెలంగాణ రాష్ట్ర సమితి పార్టీ తరపున మునుగోడు అసెంబ్లీ నియోజకవర్గ ఎమ్మెల్యేగా ప్రాతినిధ్యం వహించాడు. 2022 నవంబరు 3న మునుగోడు నియోజకవర్గానికి జరిగిన ఉప ఎన్నికలో గెలుపొందాడు.

 తొలి జీవితం 
ప్రభాకర్ రెడ్డి 1965లో జంగారెడ్డి, కమలమ్మ దంపతులకు యాదాద్రి - భువనగిరి జిల్లా, నారాయణపూర్ మండలంలోని సర్వేల్ గ్రామంలో జన్మించాడు. హైదరాబాదులోని వివేక వర్ధిని కళాశాల నుండి బి.ఎడ్. విద్యను, నల్గొండలోని నాగార్జున కళాశాల నుండి బిఎస్సీ విద్యను పూర్తిచేశాడు. రాజకీయాల్లోకి రాకముందు కొంతకాలం ఉపాధ్యాయుడిగా పనిచేసి, ఒక విద్యాసంస్థను కూడా ప్రారంభించాడు.

 రాజకీయ జీవితం 
తెలంగాణ రాష్ట్ర సాధన కోసం ఉద్యమించిన తన గురువు కళ్ళెం యాదగిరి రెడ్డితో కలిసి ప్రభాకర్ రెడ్డి 2002లో తెలంగాణ రాష్ట్ర సమితి చేరాడు. మలిదశ తెలంగాణ ఉద్యమంలో పాల్గొని రాష్ట్ర సాధన కోసం పోరాడాడు. మునుగోడు ప్రాంతంలో రాష్ట్ర సాధనకోసం జరిగిన అనేక ఆందోళన కార్యక్రమాల్లో పాల్గొన్న ప్రభాకర్ రెడ్డి, అక్కడి ప్రజలలో బాగా ప్రాచుర్యం పొందాడు. ప్రభాకర్ తల్లి ఫ్లోరోసిస్ బాధితురాలు. ఈ ప్రాంతంలో ఫ్లోరోసిస్ బాధితులు ఎక్కువగా ఉండేవారు.

 ఎమ్మెల్యేగా 
కూసుకుంట్ల ప్రభాకర్ రెడ్డి 2009లో మహేశ్వరం నియోజకవర్గం నుండి టిఆర్ఎస్ అభ్యర్థిగా పోటీ చేసి 8వ స్థానంలో నిలిచాడు. ఆయన 2014లో జరిగిన తెలంగాణ శాసనసభ ఎన్నికల్లో ఉమ్మడి నల్గొండ జిల్లావ్యాప్తంగా అత్యధికంగా 38,055 ఓట్ల మెజారిటీతో మునుగోడు శాసనసభ నియోజకవర్గం నుంచి టిఆర్ఎస్ పార్టీ నుండి ఎమ్మెల్యేగా గెలుపొందాడు. మిషన్ కాకతీయ, మిషన్ భగీరథ ద్వారా నీటిలోని ఫ్లోరోసిస్ అంతం చేయడానికి, ఆరోగ్యం, విద్య మొదలైన ప్రధాన కార్యక్రమాల ప్రయోజనాలను మునుగోడు ప్రజలకు అందించడానికి ఆయన చురుకుగా పనిచేశాడు. 2018లో జరిగిన తెలంగాణ శాసనసభ ఎన్నికల్లో మరోసారి టిఆర్ఎస్ పార్టీ నుండి ఎమ్మెల్యేగా పోటీ చేసి కాంగ్రెస్ పార్టీకి చెందిన కోమటిరెడ్డి రాజగోపాల్ రెడ్డి 22,552 ఓట్ల తేడాతో ఓడిపోయాడు.

మునుగోడు ఎమ్మెల్యేగా ఉన్న కోమటిరెడ్డి రాజగోపాల్ రెడ్డి 2022 ఆగస్టు 2న ఎమ్మెల్యే పదవికి రాజీనామా చేయడంతో 2022 నవంబరు 3న జరిగే ఉప ఎన్నికకు టీఆర్‌ఎస్‌ అభ్యర్థిగా కూసుకుంట్ల ప్రభాకర్‌ రెడ్డిని ప్రకటించింది. నవంబరు 6న ఉప ఎన్నిక ఫలితాలు ప్రకటించబడ్డాయి. బిజేపి అభ్యర్థిగా పోటీచేసిన రాజగోపాల్ రెడ్డిపై 10,309 ఓట్ల మెజారిటీతో ప్రభాకర్ రెడ్డి గెలుపొందాడు. కూసుకుంట్ల ప్రభాకర్‌ రెడ్డి నవంబరు 10న ఎమ్మెల్యేగా ప్రమాణం స్వీకారం చేశాడు.

2014 ఎన్నికల వివరాలు
2014లో తెలంగాణ శాసనసభకు జరిగిన తొలి ఎన్నికలు
 

|
| స్వతంత్ర
| పాల్వాయి స్రవంతి
| 27,441
| 16.0%
| 
|-
|
| భారతీయ జనతా పార్టీ
| గంగిడి మనోహర్ రెడ్డి
| 27,434
| 16.0%
| 
 

2022 ఉప ఎన్నిక
మునుగోడు అసెంబ్లీ నియోజకవర్గంపార్టీఅభ్యర్థిఓట్లు%టీఆర్‌ఎస్కూసుకుంట్ల ప్రభాకర్ రెడ్డి97,00643బీజేపీకోమటిరెడ్డి రాజగోపాల్ రెడ్డి86,69738.4కాంగ్రెస్పాల్వాయి స్రవంతి రెడ్డి23,90610.6నోటాపైవేవీ కాదుమెజారిటీ10309బీజేపీ పై టీఆర్‌ఎస్ గెలిచింది

 వ్యక్తిగత జీవితం 
ప్రభాకర్ రెడ్డికి అరుణతో వివాహం జరిగింది. వీరికి ఒక కుమారుడు, ఒక కుమార్తె ఉన్నారు.

 మూలాలు 

వర్గం:1965 జననాలు
వర్గం:జీవిస్తున్న ప్రజలు
వర్గం:యాదాద్రి భువనగిరి జిల్లా ఉపాధ్యాయులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:యాదాద్రి భువనగిరి జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)